Държавен вестник, бр. 31, 2000 г., стр. 16

С Т Р .  1 6
Д Ъ Р Ж А В Е Н   В Е С Т Н И К
Б Р О Й 31
ПОСТАНОВЛЕНИЕ № 54 
ОТ 6 АПРИЛ 2000 Г.
за приемане на Наредба за условията и реда за
регистриране, лицензиране, заличаване от ре-
гистъра и отнемане на лицензиите, данните,
подлежащи на вписване, начина на водене на
дневниците, съдържанието и формата на дек-
ларациите на реколтата и стоковата налич-
ност и контрола върху лицензираните лица и
дейността им
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за регистриране, лицензиране, зали-
чаване от регистъра и отнемане на лицензиите,
данните, подлежащи на вписване, начина на во-
дене на дневниците, съдържанието и формата
на декларациите на реколтата и стоковата на-
личност и контрола върху лицензираните лица
и дейността им.
Заключителни разпоредби
§ 1. Отменят се:
1. Наредбата за условията и реда за произ-
водство на вино, спирт и спиртни напитки и
търговията с тях, приета с Постановление № 89
на Министерския съвет от 1996 г. (обн., ДВ,
бр. 36 от 1996 г.; изм. и доп., бр. 45 и 61 от 1997 г.
и бр. 25 и 60 от 1999 г.).
2. Постановление № 236 на Министерския съ-
вет от 1993 г. за одобряване на Тарифа за такси-
те за издаване на лиценз по чл. 3 от Наредбата за
условията и реда за производство на вино, спирт
и спиртни напитки и за търговията с тях (обн.,
ДВ, бр. 107 от 1993 г.; изм., бр. 36 от 1996 г.).
§ 2. В Тарифата за таксите, които се събират в
системата на Министерството на промишлеността
по Закона за държавните такси, приета с Поста-
новление № 118 на Министерския съвет от 1995 г.
(обн., ДВ, бр. 55 от 1995 г.; изм. и доп., бр. 30 и 59
от 1996 г., бр. 92 от 1997 г. и бр. 14 от 1998 г.), се
правят следните изменения и допълнения:
1. Навсякъде думата “промишлеността” се
заменя с “икономиката”.
2. В чл. 1 се създават т. 6, 7, 8, 9, 10 и 11:
“6. за издаване на лицензия за производст-
во на спирт и дестилати—1500 лв.;
7. за издаване на лицензия за производство
на спиртни напитки – 1000 лв.;
8. за продължаване на лицензия за произ-
водство на спирт и дестилати—750 лв.;
9. за продължаване на лицензия за произ-
водство на спиртни напитки – 500 лв.;
10. при промяна на обстоятелствата в изда-
дена лицензия за спирт, дестилати и спиртни
напитки – 50 лв.;
11. за издаване на удостоверение за вписани
обстоятелства в регистъра на производителите
на спирт, дестилати и спиртни напитки—5 лв.”
§ 3. Постановлението влиза в сила от деня на
обнародването му в “Държавен вестник”.
Министър-председател: Иван Костов
Главен секретар на Министерския съвет:
Елиана Масева
 НАРЕДБА
за условията и реда за регистриране, лицензи-
ране, заличаване от регистъра и отнемане на
лицензиите, данните, подлежащи на вписване,
начина на водене на дневниците, съдържание-
то и формата на декларациите на реколтата и
стоковата наличност и контрола върху ли-
цензираните лица и дейността им
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се уреждат условията,
редът и контролът за:
1. регистриране на производителите на вине-
но грозде, вино и други продукти от грозде и вино;
2. лицензиране на производителите на спирт,
дестилати и спиртни напитки;
3. лицензиране на търговците на едро и дреб-
но, извършващи търговия с вино, продукти от
грозде и вино, спирт, дестилати и спиртни на-
питки в обектите за складиране, съхраняване и
лагеруване на вино, продукти от вино, спирт,
дестилати и спиртни напитки;
4. водене на регистри;
5. водене на дневници и данни, подлежащи
на вписване;
6. деклариране на реколтата и на стоковите
наличности.
Чл. 2. Наредбата не се прилага за напитки с
алкохолно съдържание, по-ниско от 4 обемни
процента (об. %), и за пиво.
Г л а в а  в т о р а
РЕГИСТРИРАНЕ НА ПРОИЗВОДИТЕЛИТЕ
НА ВИНЕНО ГРОЗДЕ, ВИНО И ПРОДУКТИ
ОТ ГРОЗДЕ И ВИНО, ЛИЦЕНЗИРАНЕ НА
ТЪРГОВЦИТЕ НА ВИНО И ПРОДУКТИ ОТ
ГРОЗДЕ И ВИНО, СПИРТ, ДЕСТИЛАТИ И
СПИРТНИ НАПИТКИ
Раздел I
Регистриране на производителите на винено
грозде, вино и други продукти от грозде и вино
Чл. 3. Физическите и юридическите лица—
производители на винено грозде, вино и други
продукти от грозде и вино, които са предназна-
чени за продажба, се регистрират в Национал-
ната лозаро-винарска камара (НЛВК).
Чл. 4. (1) За извършване на регистрацията
лицата по чл. 3 подават до председателя на
НЛВК чрез регионалните лозаро-винарски ка-
мари заявление, към което са приложени след-
ните документи:
1. копие от решението за съдебната регист-
рация и оригинал на удостоверението за акту-
ално съдебно състояние, когато заявителят е
търговец по смисъла на Търговския закон, или
ЕГН, пълни данни за самоличност, постоянен
адрес и местожителство, когато заявителят е
физическо лице;